Ελευθεριακή Πρωτοβουλία Ενάντια στο Κράτος και το Κεφάλαιο : Όχι στην κοινωνική αφυδάτωση: για τα σχέδια πουλήματος της ΔΕΥΑΠ\nΌχι στην κοινωνική αφυδάτωση: για τα σχέδια πουλήματος της ΔΕΥΑΠ\nΜέχρι τα μέσα της δεκαετίας του ’90, κανένας δεν είχε διανοηθεί να κάνει κάτι τόσο παράλογο: να μετατρέψει το νερό σε εμπόρευμα. Όμως ήταν στα μέσα αυτής τις δεκαετίας, που το ΔΝΤ και οι διάφοροι νεοφιλελεύθεροι οικονομικοί του εγκέφαλοι αναρωτήθηκαν αν στη λατινική Αμερική [μια περιοχή που ήδη από τη δεκαετία του ‘70 αντιμετώπιζαν ως πειραματόζωο των νέων πολιτικών τους] είχε μείνει κάτι για να ιδιωτικοποιηθεί. Η απάντηση ήταν απλή: το νερό! Εταιρίες επένδυσης πήραν τη θέση των δημόσιων υποδομών αδιαφορώντας πλήρως για τις ανάγκες των ανθρώπων. Έτσι, εκατοντάδες χιλιάδες άνθρωποι ζουν σήμερα μακριά από πόσιμο νερό. Ακόμα και στη Χιλή των εκατοντάδων ποταμιών που ρέουν από τις Άνδεις στον Ατλαντικό, πολλοί άνθρωποι διψάνε γιατί οι εταιρίες νερού το πουλούν σχεδόν αποκλειστικά στις εταιρίες μεταλλευμάτων.\nΤο νερό είναι καθολικό αγαθό. Είναι απαραίτητο για τη ζωή του ανθρώπου και όλων των μορφών ζωής στον πλανήτη. Ακόμα και ο ΟΗΕ ήδη από το 1997 το αναγνωρίζει ως «κορυφαίο, αναπαλλοτρίωτο ανθρώπινο δικαίωμα», ενώ «όλοι οι άνθρωποι δικαιούνται πρόσβαση σε πόσιμο νερό που να καλύπτει τις βασικές τους ανάγκες. Το νερό για τον καθένα πρέπει να είναι επαρκές, ασφαλές και προσιτό». Τι γίνεται, όμως όταν το νερό μετατρέπεται σε προϊόν οικονομικής εκμετάλλευσης, σε πρώτη ύλη για ιδιωτικό πλουτισμό;\nΗ εμπειρία της Λατινικής Αμερικής μας δείχνει ότι σε αυτή την περίπτωση το νερό μετατρέπεται σε όπλο απόλυτης εξουσίας, καπιταλιστικής κυριαρχίας και ολοκληρωτικού ελέγχου της κοινωνίας. Στη ζώνη Maquiladora του Μεξικού, το νερό είναι τόσο ακριβό που οι κάτοικοι αναγκάζονται να πίνουν Coca Cola και Pepsi για να ξεδιψάσουν. Η Coca Cola προβάλει τα προϊόντα της δείχνοντας στους κατοίκους πως «δεν έχουν άλλη επιλογή». Οι επενδυτικές εταιρίες αγοράζουν κάθε νέο απόθεμα και φυσική πηγή, στερώντας από τη μία τις πηγές στους φτωχούς και πουλώντας το νερό πανάκριβα ως εμφιαλωμένο. Η τιμή του εμφιαλωμένου είναι τόσο υψηλή, που εκατομμύρια άνθρωποι αδυνατούν να έχουν πρόσβαση.\nΗ καπιταλιστική «δίψα» αρχικά δοκιμάστηκε σε χώρες της Αφρικής και της Ασίας, όπου τα αποτελέσματα της ιδιωτικής εκμετάλλευσης ήταν ολέθρια. Η καταστροφή του περιβάλλοντος, η τρομακτική σπατάλη λόγω της διάλυσης των υποδομών, η παροχή νερού μόνο στις μεγάλες εξορυκτικές εταιρίες, παράλληλα με τη φτωχοποίηση ολόκληρων πληθυσμών, έχει φτάσει σήμερα σε σημείο που δεν έχει φτάσει ποτέ στο παρελθόν• τόσοι πολλοί άνθρωποι να μην έχουν πρόσβαση σε πόσιμο νερό! Με άλλο λόγια η καπιταλιστική ανάπτυξη όχι μόνο δε φέρνει πλούτο και ευημερία, άλλα σκορπίζει συστηματικά το θάνατο στους γηγενείς πληθυσμούς.\nΑλλά και στην πλειοψηφία των χωρών που εφαρμόστηκε η ιδιωτικοποίηση στον «προηγμένο» κόσμο, το κοινωνικό κόστος ήταν τεράστιο. Στην Πορτογαλία, η επιβολή της ιδιωτικοποίησης είχε σαν αποτέλεσμα μέσα σε λίγους μήνες τα τιμολόγια να αυξηθούν κατά 400%, γεγονός που έκανε τους κατοίκους να μην μπορούν να πιουν νερό! Στις φτωχές γειτονίες του Γιοχάνεσμπουργκ στη Νότια Αμερική, το διάστημα 2000-2002 προκλήθηκε επιδημία χολέρας. Η έκρηξη της επιδημίας οφειλόταν στην αδυναμία των κατοίκων να πληρώσουν τους ολοένα αυξημένους λογαριασμούς και στην απόφαση της ιδιωτικής εταιρίας να τους αποσυνδέσει από το δίκτυο ύδρευσης.\nΟι ολέθριες συνέπειες τις ιδιωτικοποίησης κάνουν σήμερα πολλές πόλεις να επιστρέφουν στις κοινωνικές υποδομές (Βερολίνο, Μόναχο, Στουτγάρδη, Παρίσι, Γκρενόμπλ, Μπορντώ, Τουλούζ, Μονπελιέ, Μασσαλία, Λιλ, Βρέστη, Μπουένος Άιρες, Ατλάντα, Γιοχάνεσμπουργ, Κοτσαμπάμπα κλπ).Στο Παρίσι το 2010 αποφασίστηκε να μην ανανεωθεί η ιδιωτική σύμβαση και να επιστρέψουν οι υποδομές νερού στη δημόσια διαχείριση, με αποτέλεσμα να αξοικονομηθούν εκατομμυρία ευρώ για το δήμο.\nΟι ιδιωτικοποιήσεις πόσιμων υδατικών πόρων έχει ως γενικό χαρακτηριστικό την αλόγιστη σπατάλη, η οποία οφείλεται στην ελλιπή επένδυση των ιδιωτών σε υποδομές. Οι εταιρίες δεν επενδύουν σε δίκτυα, και όταν επενδύουν επιζητούν κρατική ενίσχυση. Όσο για τις Ρυθμιστικές Αρχές Υδάτων - που θεσπίστηκαν για να ελέγχουν τους ιδιώτες - η εμπειρία δείχνει ότι δεν κατάφεραν ούτε να συγκρατήσουν τις τιμές, ούτε να εξασφαλίσουν τις επενδύσεις για έργα υποδομής από τις εταιρίες.\nΣε διαφορετικές μεταξύ τους χώρες όπως: Βρετανία, Καναδάς, Αυστραλία, Νέα Ζηλανδία, Χιλή, Βολιβία, Αργεντινή, Μαρόκο, Νότιος Αφρική, η ιδιωτικοποίηση του πόσιμου νερού οδήγησε σε πτώση της ασφάλειας και της ποιότητάς του, στην εγκατάλειψη των υποδομών διανομής και επομένως σε εκατομμύρια ανθρώπους χωρίς νερό. Στη Γερμανία, το θέμα της ιδιωτικοποίησης των εταιρειών ύδρευσης τέθηκε επανειλημμένα σε τοπικά δημοψηφίσματα αλλά ποτέ δεν πέρασε κάτω από την πίεση των τοπικών κινημάτων.\nΓια εμάς, ο πόλεμος για το νερό είναι κοινωνικός - ταξικός - παγκόσμιος. Είναι ο πόλεμος ενάντια στα αφεντικά σε όλο των πλανήτη που νομίζουν πως αυτός ο κόσμος του ανήκει. Πως μπορούν αν γουστάρουν να διαλύσουν τη γη, να καταστρέψουν κάθε μορφή ζωής, να ερημώσουν ολόκληρες χώρες και ηπείρους. Να μετατρέψουν τα πάντα σε μια παγκόσμια κοινωνική έρημο για να συνεχίσει το παράλογο σύστημα του κέρδους να ζει. Ζούμε σε αυτόν τον πόλεμο. Ζούμε απέναντι στην απόπειρα ολοκληρωτικής διαχείρισης της ζωής μας. Κάθε μικρή αντίσταση, στη γειτονιά, στην πόλη, στη δουλειά, δεν είναι αποσπασματική. Συμπληρώνει τη μάχη για την ίδια μας τη ζωή, μια μάχη του ίδιου του παγκόσμιου αυτού πολέμου.\nΠοίος διαχειρίζεται το νερό; - και γιατί;\nΘεωρούμε το νερό και τη διαχείρισή του ζήτημα ζωτικής σημασίας για τον άνθρωπο και την κοινωνία. Όχι μόνο γιατί το νερό ως φυσικό αγαθό αποτελεί το πλέον απαραίτητο στοιχείο για κάθε μορφή ζωής, αλλά και γιατί η συζήτηση μέσα στην κοινωνία για τη διαχείρισή του, μπορεί να αποτελέσει έναυσμα για τη διαχείριση συνολικά της κοινωνικής ζωής και των αναγκών μας. Πιστεύουμε πως με αφορμή τη συζήτηση που ήδη έχει αρχίσει για το νερό, μπορεί και πρέπει να ξεκινήσει ένας συνολικός κοινωνικός διάλογος πάνω στην αυτοδιαχείριση όλων των αγαθών υπό άμεσο και συνεχή κοινωνικό έλεγχο. Μια πρόταση για μια άλλη διαχείριση της ζωής μας έξω από το κράτος και το κεφάλαιο, που όπως είναι προφανές απευθύνουμε στην κοινωνία των "από τα κάτω" και μόνο και όχι σε αυτούς που για χρόνια διαχειρίζονται τις ζωές μας.\nΗ εμπορευματοποίηση όλων των πτυχών της ανθρώπινης ζωής είναι σήμερα ζωτικής σημασίας για το κράτος και το κεφάλαιο. Όχι τόσο γιατί τα αφεντικά των ζωών μας ελπίζουν να κερδίσουν λογιστικά χρήμα από το ξεπούλημα των δημόσιων επιχειρήσεων [χρήμα που ακόμα και οι ίδιοι παραδέχονται πως είναι λογιστικά πενιχρό μπροστά στις μαύρες τρύπες τους], αλλά για λόγους πολιτικούς και ιδεολογικούς. Γιατί το να μας επιβάλουν να ζούμε σε μια κοινωνία που όλα είναι αντικείμενα εμπορικής συναλλαγής, που όλα έχουν τιμή, όλα πωλούνται και αγοράζονται με κέρδος, είναι σαν να λένε σε εμάς και στις επόμενες γενιές πως "δεν υπάρχει άλλος δρόμος", πως "είμαστε αναγκασμένοι να ζούμε σε έναν κόσμο που όλα τα αγαθά θα είναι εμπορεύματα", πως "κάθε αντίσταση είναι μάταιη", γιατί το κέρδος και ο ανταγωνισμός είναι ο "φυσικός" νόμος της κοινωνίας.\nΤο μεγάλο κίνημα των κατοίκων της Μεσοχώρας ενάντια στην εκτροπή του Αχελώου που αγκαλιάστηκε από το ριζοσπαστικό κίνημα σε όλη την Ελλάδα, έδειξε πως η κοινωνία μπορεί να αντισταθεί και να χαλάσει τα σχέδια των αφεντικών. Γιατί μια χούφτα άνθρωποι σε ένα χωριό των Τρικάλων, δεν έχουν απλά σταματήσει το μεγαλύτερο και εφιαλτικότερο τερατούργημα διαχείρισης υδάτων στην Ευρώπη αλλά γιατί με το λόγο και την πράξη τους έθεσαν στην κοινωνία ένα ερώτημα: ποιος διαχειρίζεται το νερό; Και είναι αυτό το ερώτημα που καλούμαστε να απαντήσουμε σήμερα.\nΙδιωτικοποίηση της ΔΕΥΑΠ\nΕδώ και μήνες κάτω από τις επιταγές των τροϊκανών, των ντόπιων αφεντικών και της τρικομματικής κουστωδίας δρομολογείται το ξεπούλημα των δημόσιων υποδομών. Ένα από τα «μεγαλεπήβολα» σχέδιά τους προβλέπει την αποκρατικοποίηση της ΕΥΔΑΠ, ΕΥΑΘ και ΔΕΥΑΠ μαζί με άλλες τοπικές δημοτικές επιχειρήσεις. Τα επιχειρηματικά συμφέροντα προσπαθούν να αλώσουν τον υδάτινο πλούτο, μετατρέποντας το πόσιμο νερό σε εμπόρευμα. Πριν από 3 χρόνια, το ριζοσπαστικό κίνημα της Θεσσαλονίκης μαζί με τους εργαζόμενους της ΕΥΑΘ κατάφερε να μπλοκάρει την προσπάθεια της πολυεθνικής Souez να ιδιωτικοποιήσει τις υποδομές. Σήμερα το θέμα επανέρχεται μαζί με την ιδιωτικοποίηση της όλων των δημοτικών υποδομών νερού. Στην Αχαία, το πολιτικό πρόγραμμα προβλέπει την ένταξη της ΔΕΥΑ Πάτρας στο «ταμείο αξιοποίησης δημόσιας περιουσίας» με σκοπό τη διαχείρισή της από πολυεθνικές εταιρείες. Τα σχέδια για ιδιωτικοποίηση της ΔΕΥΑΠ θα οδηγήσουν σύντομα το νερό να πωλείται σαν χρυσάφι.\nΕίναι ώρα λοιπόν να μπλοκάρουμε τα σχέδια για πούλημα της ΔΕΥΑΠ ανοίγοντας το διάλογο στην κοινωνία για να περάσει το νερό και οι υποδομές της επιχείρησης στα χέρια μας. Με οριζόντιες, άμεσες διαδικασίες, να πάρουμε την επιχείρηση κάτω από τον έλεγχο της κοινωνίας και τη διαχείριση των εργαζομένων της. Κόντρα στις πολιτικές του ξεπουλήματος και της καπιταλιστικής κερδοφορίας να αγωνιστούμε για μια επιχείρηση που θα παρέχει το αγαθό δωρεάν για τις ανάγκες μας και θα επιβαρύνει μόνο όσους κερδίζουν με τη χρήση του [εταιρίες, εργοστάσια].\nΗ πρότασή μας, για εργατική διαχείριση της ΔΕΥΑΠ, βασίζεται στην πίστη ότι οι εργαζόμενοι είναι οι μόνοι που μπορούν να διαχειριστούν το ζήτημα του νερού. Να διασφαλίσουν τον κοινωνικό και ελεύθερο χαρακτήρα του, να βελτιώσουν τη ζωή των ανθρώπων. Όμως οι εργαζόμενοι της ΔΕΥΑΠ, που σήμερα βιώνουν όλες τις αντιφάσεις του να εργάζονται κάτω από μια κατ όνομα δημόσια αλλά στην πράξη καπιταλιστική επιχείρηση [μια επιχείρηση που έχει φτάσει στο σημείο να κόβει το νερό ακόμα και σε ανθρώπους που δεν έχουν να ζήσουν, ενώ παράλληλα συνεχίζει να χρεώνει όσους κόβουν τα ρολόγια για τον ίδιο λόγο] δεν μπορούν μόνοι τους. Πρέπει να αγκαλιαστούν από την κοινωνία των "από τα κάτω" που μέσα από άμεσες δημοκρατικές διαδικασίες θα πάρει στα χέρια της το συνολικό έλεγχο των υποδομών. Για να καθορίσει αποφασιστικά τη μη εμπρευματική φύση του νερού, τη δημόσια και εντελώς δωρεάν χρήση του για τις ανάγκες των ανθρώπων και μόνο. Μια διαδικασία που θα απαντήσει στο ερώτημα "ποιος διαχειρίζεται το νερό;" με μια λέξη: Εμείς!\nΠροτείνουμε λοιπόν την εργατική διαχείρηση και των κοινωνικό έλεγχο των δημόσιων επιχειρήσεων και υποδομών όπως προτείνουμε και την εργατική διαχείριση των ιδιωτικών επιχειρήσεων που εγκαταλείπονται από τα αφεντικά [βλέπε ΒΙΟΜΕ] ως άμεση κοινωνική και εργατική απάντηση των από τα κάτω στην πολιτική της καταστροφή που επιλέγουν τα αφεντικά. Δεν αναγνωρίζουμε κανένα χρέος που δεν δημιουργήσαμε, κανένα δικαίωμα ιδιοκτησίας σε αυτούς που καταστρέφουν τις ζωές μας, ενώ χρόνια πλούτιζαν από όλους εμάς. Ο πλούτος και οι υποδομές ανήκουν στους εργαζόμενους και στην κοινωνία και όχι στο κράτος και το κεφάλαιο.\nΌχι στην πώληση της ΔΕΥΑΠ\nΔημόσιος κοινωνικός έλεγχος και εργατική διαχείριση της ΔΕΥΑΠ\nΥ.Γ. Το καλοκαίρι του 2008, όταν συνδέθηκαν βρύσες για να παρέχουν νερό στους πρόσφυγες που διέμεναν στην Πάτρα κάποιοι κάτοικοι, ευτυχώς λίγοι, αντέδρασαν φωνάζοντας: "μας κλέβουν το νερό οι παράνομοι". Με την βοήθεια της αστυνομίας και του δήμου αποσύνεδεσαν το πρόχειρο δίκτυο στερώντας από αυτούς τους ανθρώπου ακόμα και το νερό. Με την επιμονή του κινήματος και την στήριξη πολλών εργαζομένων της ΔΕΥΑΠ, που αψήφησαν τις εντολές των πολιτικών προϊσταμένων τους, το νερό συνδέθηκε ξανά. Ελπίζουμε σήμερα, που κάποιοι προσπαθούν να πάρουν το νερό από όλους μας με σκοπό να μας το πουλήσουν πίσω σαν χρυσάφι, να καταλάβουμε ποίοι ουσιαστικά τρυπώνουν "λαθραία" στις ζωές μας, ποιοί ουσιαστικά είναι "παράνομοι" και "κλέφτες" και να φωνάζουμε το ίδιο σύνθημα δυνατά πια όλοι μαζί, όχι όμως προς αυτούς που δεν μας έφταιγαν σε τίποτα και είναι τα θύματα των ίδιων πολέμων και τις ίδιας εκμετάλλευσης, αλλά προς όλους αυτούς που μας στερούν τη ζωή.\nBlogger November 5, 2016 at 4:33 PM


Το ζήτημα βέβαια είναι ποιοι ΧΥΤΥ θα δεχθούν τα απορρίμματα αυτά, καθώς καμία περιοχή δεν θέλει σε αυτή τη φάση να περιορίσει τον χρόνο ζωής των υποδομών της.\nΕξ αυτών μόνο δύο βρίσκονται εκτός Πελοποννήσου (Κάσος, Μήλος) και οι υπόλοιπες 16 είναι διάσπαρτες στους τρεις από τους πέντε νομούς της Περιφέρειας Πελοποννήσου:\nστην Αρκαδία (δημοτικά διαμερίσματα Βυτίνας, Τροπαίων, Τεγέας, Λεωνιδίου),\nστην Κορινθία (δημοτικά διαμερίσματα Αγίων Θεοδώρων, Περαχώρας, Βόχας, Σαρωνικού, Νεμέας και Τενέας) και\nστη Μεσσηνία (δημοτικά διαμερίσματα Γαργαλιάνων, Φιλιατρών, Αριστομένους, Ιθώμης, Πεταλιδίου και Ανδανίας).\nΕτσι, με βάση αυτά τα δεδομένα, η απραξία των τοπικών αρχών στην Πελοπόννησο και στο Νότιο Αιγαίο εξακολουθεί να κοστίζει ακριβά σε πρόστιμα. Οι μόνες Περιφέρειες που δεν επιβαρύνουν πια με πρόστιμο είναι η Ηπειρος (τελείωσε με το πρόβλημα πριν από το καλοκαίρι του 2015 και επομένως δεν καταβλήθηκε ποτέ πρόστιμο «για λογαριασμό της») και εδώ και δύο έτη η Κρήτη.\nΟ επιμερισμός των προστίμων ανά Περιφέρεια παρουσιάζει μεγαλύτερο ενδιαφέρον αν εξεταστούν τα στοιχεία διαχρονικά (από το 2015, οπότε ξεκίνησε η καταβολή του προστίμου έως σήμερα). Για παράδειγμα, από τα 51,24 εκατ. ευρώ που έχει κοστίσει στη χώρα η υπόθεση των παράνομων χωματερών, τα 15,08 εκατ. αφορούν την Περιφέρεια Πελοποννήσου.\nΑκόμα 8,36 εκατ. ευρώ «προέρχονται» από το Νότιο Αιγαίο, 5,02 εκατ. ευρώ από την Κεντρική Μακεδονία, 3,6 εκατ. από την Αττική, 2,5 εκατ. ευρώ από τη Στερεά Ελλάδα, 2,04 από τη Δυτική Ελλάδα και μικρότερα ποσά από τις άλλες περιοχές.\nΓια να μειώσει τα πρόστιμα, το υπουργείο Περιβάλλοντος πρόσφατα επέκτεινε τη νομοθεσία για τη μεταφορά κοινών απορριμμάτων με πλοία από μια περιφερειακή ενότητα σε άλλη (σε κάποιες περιπτώσεις, όπως και στην ανακύκλωση, αυτό προβλεπόταν ήδη).\nΤο ζήτημα βέβαια είναι ποια περιοχή θα δεχθεί τα σκουπίδια λ.χ. της Ικαρίας, στην οποία ελάχιστα έχουν γίνει για το κλείσιμο των παράνομων χωματερών. Ηδη, τις πρώτες ημέρες μετά τη ρύθμιση υπήρξαν αντιδράσεις από δημάρχους, που δήλωσαν ότι δεν επιθυμούν να παραλάβουν τα απορρίμματα «προβληματικών» περιοχών.\nΥπενθυμίζεται, τέλος, ότι τα ευρωπρόστιμα καταβάλλονται από τις εθνικές αρχές και όχι από τους άμεσα «υπεύθυνους». Τα υπουργεία Περιβάλλοντος και Εσωτερικών έχουν πολλάκις απειλήσει ότι θα μετακυλήσουν τα πρόστιμα των χωματερών και των λυμάτων στους πραγματικά υπεύθυνους, χωρίς να το πράξουν.\nΜάλιστα, πριν από ένα έτος έφθασαν στο σημείο να κάνουν ακριβή επιμερισμό των πρώτων τριών εξαμήνων, ωστόσο η απειλή ουδέποτε υλοποιήθηκε. Η αιτία; Το πιθανότερο είναι πως συνεκτιμήθηκε η κακή οικονομική κατάσταση των δήμων και, φυσικά, το πολιτικό κόστος των αντιδράσεων.


Εκ θεμελίων αλλαγή του συστήματος εκπαίδευσης. - energ.gr\nΕκ θεμελίων αλλαγή του συστήματος εκπαίδευσης.\n6 Χρόνια 10 Μήνες πριν\t#135309 από jnet\nΕκ θεμελίων αλλαγή του συστήματος εκπαίδευσης. δημιουργήθηκε από jnet\nΞεκινάω με το παρακάτω ποστ απο μια φίλη.\nΔεν πειράζει θα είμαι εκεί αυτή είναι η δουλειά μου. Από την στιγμή που γεννήθηκε αυτό το μικρό, είναι η "δουλειά" μου και την χάνω με χαρά. Δεν πειράζει που το εκπαιδευτικό μας σύστημα, δεν προσφέρει τα αυτονόητα και πρέπει να τα προσφέρω όλα εγώ, μπορώ δεν μπορώ. Αυτή είναι η δουλειά μου θα το κάνω. Θα δώσω ότι μπορώ, ότι αντέχω. Κάποτε γκρίνιαζα μα τώρα δεν με πειράζει...με πειράζει όμως μετά από όλη αυτή την αγωνιώδη διαδρομή παιδιών και γονιών ανήμερα των εξετάσεων, παιδιά να πηδάνε από τα παράθυρα, να τρελαίνονται, να χάνονται, να κάνουν πράγματα αδιανόητα...Κάθε χρόνο, κάθε χρόνο, κάθε χρόνο...πόσα χρόνια; Πόσα παιδιά;...Πόσα παιδιά πρέπει να χαθούν; Πόσα παιδιά να τρελαθούν από την συνεχή πίεση χρόνων με εξετάσεις από το Γυμνάσιο και συνεχή πίεση για όλα τα άλλα, με προσδοκίες, με σχεδιασμούς και με αποκορύφωμα τις καταραμένες Πανελλήνιες που έρχονται για να διαλύσουν οικογένειες κάθε χρόνο;\n...και σκέφτομαι αυτή την ευάλωτη ηλικία, που όλα είναι τόσο ρευστά και πελώρια στο μπλεγμένο συναίσθημα και στην καρδιά. Σκέφτομαι την βουτιά και την αιώνια αιώρηση στο κενό...την απόλυτη στιγμή, τις σκέψεις, το κενό στο μυαλό, τον φόβο που δίνει την έσχατη λύση. Σκέφτομαι όλα αυτά τα χαμένα χρόνια, τα χαμένα όνειρα, τα ψεύτικα σχέδια...κι ένα ακόμη παιδί που κλάταρε πριν από τις Πανελλήνιες κι ανθρώπους να μου λένε πως είμαι υπερβολική γιατί δεν πηδάνε όλα τα παιδιά από τα παράθυρα.\nΜα έστω κι ένα...έστω κι ένα παιδί είναι αρκετό! Έστω κι ένα είναι αρκετό, αν είναι το δικό σου παιδί, οπότε ας το βουλώσουν. Ας το βουλώσουν όλοι, όσοι τολμάνε να τα λένε αυτά...Το Εκπαιδευτικό μας έβαλε το χέρι του κι έσπρωξε στο κενό, ένα ήδη ίσως μπερδεμένο, απογοητευμένο, κουρασμένο πλάσμα. Ένα παιδί! Το Εκπαιδευτικό μας σύστημα, είναι ο ηθικός αυτουργός...\n6 Χρόνια 10 Μήνες πριν\t#135310 από jnet\nΑπαντήθηκε από jnet στο θέμα Εκ θεμελίων αλλαγή του συστήματος εκπαίδευσης.\nΣυνεχίζω με το παρακάτω\n6 Χρόνια 10 Μήνες πριν\t- 6 Χρόνια 10 Μήνες πριν\t#135311 από jnet\nΣυνεχιστε με αυτό\nLast edit: 6 Χρόνια 10 Μήνες πριν by jnet.\n6 Χρόνια 10 Μήνες πριν\t#135312 από jnet\n6 Χρόνια 10 Μήνες πριν\t#135316 από jnet\nΛηφθείσες Ευχαριστίες 326\n6 Χρόνια 10 Μήνες πριν\t- 6 Χρόνια 10 Μήνες πριν\t#135324 από Nasikas\nΑπαντήθηκε από Nasikas στο θέμα Εκ θεμελίων αλλαγή του συστήματος εκπαίδευσης.\nΜελαγχολία όμως σε πιάνει, γνωρίζοντας το επίπεδο της πολιτικής ηγεσίας μας, το επίπεδο της Δημόσιας Διοίκησης και ΝΟΟΤΡΟΠΙΑΣ συνδικαλιστών....\nκαι ακόμα βλέποντας στην πόλη μου τον αστοιχείωτο εκπαιδευτικό , που αγόρασε πτυχίο από Σκόπια\nκαι γράφει το ΣΧΩΛΕΙΟ με ΩΜΕΓΑ....\nLast edit: 6 Χρόνια 10 Μήνες πριν by PRIMUS 45.\nΟι ακόλουθοι χρήστες είπαν "Σε Ευχαριστώ": jnet\nΧρόνος δημιουργίας σελίδας: 0.133 δευτερόλεπτα


ie σ. 25-28\n“Ο Φίλος μας Πέθανε”\n«Όλοι Όσοι Είναι στα Μνημεία»\nΠού θα Αναστηθούν;\n«Από τη στιγμή της γέννησης υπάρχει συνεχώς η πιθανότητα να πεθάνει το άτομο ανά πάσα στιγμή· και αυτή η πιθανότητα αναπόφευκτα θα γίνει κάποτε τετελεσμένο γεγονός».—ΑΡΝΟΛΝΤ ΤΟΪΝΜΠΙ, ΒΡΕΤΑΝΟΣ ΙΣΤΟΡΙΚΟΣ.\n1. Ποια πραγματικότητα αναγκάζεται να δεχτεί ο άνθρωπος, και ως εκ τούτου ποια ερωτήματα εγείρονται;\nΠΟΙΟΣ μπορεί να αντικρούσει την παραπάνω αυταπόδεικτη αλήθεια; Ο άνθρωπος ανέκαθεν αναγκάζεται να δεχτεί τη φρικτή πραγματικότητα του θανάτου. Και πόσο αβοήθητοι νιώθουμε όταν πεθαίνει κάποιος που αγαπάμε! Η απώλεια τότε φαίνεται εντελώς αμετάκλητη. Είναι δυνατόν να ξανασμίξουμε με τα αγαπημένα μας πρόσωπα που έχουν πεθάνει; Ποια ελπίδα προσφέρει η Αγία Γραφή για τους νεκρούς; Εξετάστε την ακόλουθη αφήγηση.\n2-5. (α) Όταν πέθανε ο φίλος του ο Λάζαρος, πώς έδειξε ο Ιησούς την προθυμία και την ικανότητα που είχε να τον αναστήσει; (β) Εκτός του ότι επανέφερε τον Λάζαρο στη ζωή, τι επιτέλεσε το θαύμα της ανάστασης;\n2 Ήταν το έτος 32 Κ.Χ. Στη μικρή κωμόπολη της Βηθανίας, τρία χιλιόμετρα έξω από την Ιερουσαλήμ, ζούσε ο Λάζαρος και οι αδελφές του Μάρθα και Μαρία. Ήταν στενοί φίλοι με τον Ιησού. Μια μέρα, ο Λάζαρος αρρώστησε βαριά. Επειδή ανησύχησαν, οι αδελφές του ειδοποίησαν αμέσως τον Ιησού, ο οποίος βρισκόταν στην άλλη πλευρά του Ιορδάνη Ποταμού. Ο Ιησούς ένιωθε στοργή για τον Λάζαρο και τις αδελφές του, και έτσι έπειτα από κάποιο διάστημα ξεκίνησε για τη Βηθανία. Καθ’ οδόν, είπε στους μαθητές του: «Ο Λάζαρος, ο φίλος μας, έχει κοιμηθεί, αλλά ταξιδεύω προς τα εκεί για να τον ξυπνήσω από τον ύπνο». Επειδή οι μαθητές δεν συνέλαβαν αμέσως τη σημασία αυτής της δήλωσης, ο Ιησούς είπε καθαρά: «Ο Λάζαρος πέθανε».—Ιωάννης 11:1-15.\n3 Όταν άκουσε η Μάρθα ότι ο Ιησούς ερχόταν στη Βηθανία, βγήκε να τον προϋπαντήσει. Συγκινημένος από τη θλίψη της, ο Ιησούς τη διαβεβαίωσε: «Ο αδελφός σου θα εγερθεί». Η Μάρθα απάντησε: «Ξέρω ότι θα εγερθεί στην ανάσταση, την τελευταία ημέρα». Τότε ο Ιησούς τής είπε: «Εγώ είμαι η ανάσταση και η ζωή. Αυτός που ασκεί πίστη σε εμένα, ακόμη και αν πεθάνει, θα έρθει στη ζωή».—Ιωάννης 11:20-25.\n4 Στη συνέχεια, ο Ιησούς πήγε στο μνημείο και έδωσε την οδηγία να μετακινηθεί η πέτρα που ήταν τοποθετημένη στην είσοδο. Αφού προσευχήθηκε μεγαλόφωνα, πρόσταξε: «Λάζαρε, έλα έξω!» Και ενώ τα μάτια όλων ήταν καρφωμένα στο μνημείο, ο Λάζαρος πράγματι βγήκε έξω. Ο Ιησούς ανέστησε τον Λάζαρο—επαναφέροντας στη ζωή έναν άνθρωπο ο οποίος ήταν νεκρός επί τέσσερις μέρες!—Ιωάννης 11:38-44.\n5 Η Μάρθα ήδη πίστευε στην υπόσχεση της ανάστασης. (Ιωάννης 5:28, 29· 11:23, 24) Το θαύμα της επαναφοράς του Λαζάρου στη ζωή χρησίμευε στο να ενισχυθεί η δική της πίστη και να ενσταλαχτεί πίστη σε άλλους. (Ιωάννης 11:45) Αλλά τι σημαίνει η λέξη «ανάσταση»;\n6. Τι σημαίνει η λέξη «ανάσταση»;\n6 Η λέξη ανάστασις της κοινής ελληνικής κατά γράμμα σημαίνει «έγερση ξανά». Εβραίοι μεταφραστές του Κειμένου έχουν αποδώσει τη λέξη ανάστασις με τις εβραϊκές λέξεις τεχιγιάθ χαμμεθίμ, που σημαίνουν «αναβίωση των νεκρών».* Έτσι, η ανάσταση περιλαμβάνει την έγερση του ατόμου από την κατάσταση του θανάτου στην οποία στερείται ζωής—την αναβίωση του τύπου της ζωής του ατόμου.\n7. Γιατί δεν θα παρουσιάσει κανένα πρόβλημα για τον Ιεχωβά Θεό και τον Ιησού Χριστό η ανάσταση των ανθρώπων;\n7 Επειδή έχει άπειρη σοφία και τέλεια μνήμη, ο Ιεχωβά Θεός μπορεί εύκολα να αναστήσει κάποιο άτομο. Το να θυμηθεί τον αρχικό τύπο της ζωής των νεκρών—τα χαρακτηριστικά της προσωπικότητάς τους, την προσωπική τους ιστορία και όλες τις λεπτομέρειες που τους συνέθεταν ως άτομα—δεν αποτελεί πρόβλημα για αυτόν. (Ιώβ 12:13· παράβαλε Ησαΐας 40:26.) Ο Ιεχωβά είναι επίσης ο Πρωτουργός της ζωής. Επομένως, μπορεί εύκολα να επαναφέρει στη ζωή το ίδιο άτομο, δίνοντάς του την ίδια προσωπικότητα σε νεοσχηματισμένο σώμα. Επιπλέον, όπως δείχνει η εμπειρία του Λαζάρου, ο Ιησούς Χριστός είναι και πρόθυμος και ικανός να αναστήσει τους νεκρούς.—Παράβαλε Λουκάς 7:11-17· 8:40-56.\n8, 9. (α) Γιατί δεν συμβιβάζεται η ανάσταση με την αντίληψη περί αθανασίας της ψυχής; (β) Ποιο είναι το αντίδοτο για το θάνατο;\n8 Ωστόσο, η Γραφική διδασκαλία της ανάστασης δεν συμβιβάζεται με το δόγμα της αθανασίας της ψυχής. Αν η ψυχή ήταν αθάνατη και ζούσε μετά το θάνατο, κανείς δεν θα χρειαζόταν να αναστηθεί, δηλαδή να φερθεί πίσω στη ζωή. Βέβαια, η Μάρθα δεν είπε ότι η ψυχή ήταν αθάνατη και ότι συνέχιζε να ζει κάπου αλλού μετά το θάνατο. Δεν πίστευε ότι ο Λάζαρος είχε ήδη πάει σε κάποιο πνευματικό βασίλειο για να συνεχίσει την ύπαρξή του. Αντίθετα, εκδήλωσε πίστη στο σκοπό που έχει ο Θεός να αντιστρέψει τα αποτελέσματα του θανάτου. Είπε: «Ξέρω ότι θα εγερθεί στην ανάσταση, την τελευταία ημέρα». (Ιωάννης 11:23, 24) Παρόμοια, ο ίδιος ο Λάζαρος δεν αφηγήθηκε καμιά εμπειρία όσον αφορά κάποια μετά θάνατο ζωή. Δεν υπήρχε τίποτα τέτοιο για να το αναφέρει.\n9 Είναι φανερό, σύμφωνα με την Αγία Γραφή, ότι η ψυχή πεθαίνει και ότι το αντίδοτο για το θάνατο είναι η ανάσταση. Αλλά δισεκατομμύρια άνθρωποι έχουν πεθάνει από τότε που περπάτησε στη γη ο πρώτος άνθρωπος, ο Αδάμ. Ποιοι, λοιπόν, θα αναστηθούν, και πού;\n10. Ποια υπόσχεση έδωσε ο Ιησούς σχετικά με όσους βρίσκονται στα μνημεία;\n10 Ο Ιησούς Χριστός είπε: «Έρχεται η ώρα κατά την οποία όλοι όσοι είναι στα μνημεία θα ακούσουν τη φωνή του [Ιησού] και θα βγουν». (Ιωάννης 5:28, 29) Ναι, ο Ιησούς Χριστός υποσχέθηκε πως όλοι όσοι είναι στη μνήμη του Ιεχωβά θα αναστηθούν. Δισεκατομμύρια άνθρωποι έχουν ζήσει και έχουν πεθάνει. Ποιοι από αυτούς είναι στη μνήμη του Θεού και περιμένουν την ανάσταση;\n11. Ποιοι θα αναστηθούν;\n11 Όσοι έχουν ακολουθήσει δίκαιη πορεία ως υπηρέτες του Ιεχωβά θα αναστηθούν. Εκατομμύρια άνθρωποι, όμως, έχουν πεθάνει χωρίς να δείξουν αν θα ήθελαν να συμμορφωθούν με τους δίκαιους κανόνες του Θεού. Είτε δεν γνώριζαν τις απαιτήσεις του Ιεχωβά είτε δεν είχαν επαρκή χρόνο για να κάνουν τις απαιτούμενες αλλαγές. Και αυτοί επίσης είναι στη μνήμη του Θεού και επομένως θα αναστηθούν, διότι η Αγία Γραφή υπόσχεται: «Πρόκειται να γίνει ανάσταση δικαίων και αδίκων».—Πράξεις 24:15.\n12. (α) Ποιο όραμα έλαβε ο απόστολος Ιωάννης σχετικά με την ανάσταση; (β) Τι “ρίχνεται στη λίμνη της φωτιάς”, και τι σημαίνει αυτή η έκφραση;\n12 Ο απόστολος Ιωάννης είδε σε ένα συγκινητικό όραμα τους αναστημένους να στέκονται μπροστά στο θρόνο του Θεού. Περιγράφοντάς το, έγραψε τα εξής: «Η θάλασσα έδωσε εκείνους που ήταν νεκροί σε αυτήν, και ο θάνατος και ο Άδης έδωσαν εκείνους που ήταν νεκροί σε αυτούς, και εκείνοι κρίθηκαν ατομικά σύμφωνα με τα έργα τους. Και ο θάνατος και ο Άδης ρίχτηκαν στη λίμνη της φωτιάς. Αυτός είναι ο δεύτερος θάνατος, η λίμνη της φωτιάς». (Αποκάλυψη 20:12-14) Σκεφτείτε τι σημαίνει αυτό! Όλοι οι νεκροί που βρίσκονται στη μνήμη του Θεού θα απελευθερωθούν από τον Άδη, δηλαδή τον Σιεόλ, τον κοινό τάφο της ανθρωπότητας. (Ψαλμός 16:10· Πράξεις 2:31) Τότε, «ο θάνατος και ο Άδης» θα ριχτούν στη λεγόμενη «λίμνη της φωτιάς», η οποία συμβολίζει την πλήρη καταστροφή. Ο κοινός τάφος της ανθρωπότητας θα πάψει να υπάρχει.\n13. Γιατί διευθέτησε ο Θεός να αναστηθούν μερικοί στον ουρανό, και τι είδους σώμα θα τους δώσει ο Ιεχωβά;\n13 Ένας μικρός αριθμός αντρών και γυναικών θα αναστηθούν σε ζωή στον ουρανό. Αυτοί θα συγκυβερνήσουν με τον Χριστό ως βασιλιάδες και ιερείς και θα συμμετάσχουν στην απάλειψη όλων των συνεπειών που επέφερε ο θάνατος τον οποίο κληρονόμησε η ανθρωπότητα από τον πρώτο άνθρωπο, τον Αδάμ. (Ρωμαίους 5:12· Αποκάλυψη 5:9, 10) Σύμφωνα με την Αγία Γραφή, αυτοί αριθμούν μόνο 144.000 και επιλέγονται από τους ακολούθους του Χριστού, αρχής γενομένης από τους πιστούς αποστόλους. (Λουκάς 22:28-30· Ιωάννης 14:2, 3· Αποκάλυψη 7:4· 14:1, 3) Ο Ιεχωβά θα δώσει στον καθένα από αυτούς τους αναστημένους πνευματικό σώμα ώστε να μπορούν να ζουν στον ουρανό.—1 Κορινθίους 15:35, 38, 42-45· 1 Πέτρου 3:18.\n14, 15. (α) Σε τι είδους ζωή θα αναστηθεί η συντριπτική πλειονότητα εκείνων που έχουν πεθάνει; (β) Ποιες ευλογίες θα γευτεί η υπάκουη ανθρωπότητα;\n14 Ωστόσο, η συντριπτική πλειονότητα εκείνων που έχουν πεθάνει θα αναστηθεί σε ζωή στη γη. (Ψαλμός 37:29· Ματθαίος 6:10) Σε τι είδους γη; Σήμερα, η γη είναι γεμάτη διαμάχες, αιματοχυσία, μόλυνση και βία. Αν οι νεκροί επρόκειτο να επανέλθουν στη ζωή σε μια τέτοια γη, ασφαλώς κάθε ευτυχία θα ήταν βραχύβια. Αλλά ο Δημιουργός έχει υποσχεθεί ότι σύντομα θα τερματίσει τη σημερινή παγκόσμια κοινωνία η οποία βρίσκεται υπό τον έλεγχο του Σατανά. (Παροιμίες 2:21, 22· Δανιήλ 2:44) Τότε, μια δίκαιη νέα κοινωνία ανθρώπων—η «νέα γη»—θα γίνει πραγματικότητα. (2 Πέτρου 3:13) Εκείνον τον καιρό, «κανένας κάτοικος δεν θα λέει: “Είμαι άρρωστος”». (Ησαΐας 33:24) Ακόμη και η οδύνη του θανάτου θα πάψει να υπάρχει, διότι ο Θεός «θα εξαλείψει κάθε δάκρυ από τα μάτια τους, και ο θάνατος δεν θα υπάρχει πια, ούτε πένθος ούτε κραυγή ούτε πόνος δεν θα υπάρχουν πια. Τα παλιά έχουν παρέλθει».—Αποκάλυψη 21:4.\n15 Στον υποσχεμένο νέο κόσμο του Θεού, οι πράοι «θα βρίσκουν εξαιρετική ευχαρίστηση στην αφθονία της ειρήνης». (Ψαλμός 37:11) Η ουράνια κυβέρνηση του Χριστού Ιησού και των 144.000 συντρόφων του θα επαναφέρει προοδευτικά την υπάκουη ανθρωπότητα στην τελειότητα την οποία έχασαν οι πρώτοι μας γονείς, ο Αδάμ και η Εύα. Στους κατοίκους της γης θα περιληφθούν και οι αναστημένοι.—Λουκάς 23:42, 43.\n16-18. Ποια χαρά θα φέρει στις οικογένειες η ανάσταση;\n16 Η Αγία Γραφή δίνει μια πρόγευση της χαράς που θα φέρει στις οικογένειες η ανάσταση. Φανταστείτε την ευτυχία που ένιωσε η χήρα στη Ναΐν όταν ο Ιησούς σταμάτησε τη νεκρική πομπή και ανέστησε το μονάκριβο γιο της! (Λουκάς 7:11-17) Αργότερα, κοντά στη Θάλασσα της Γαλιλαίας, όταν ο Ιησούς επανέφερε στη ζωή ένα 12χρονο κορίτσι, οι γονείς της «κυριεύτηκαν από χαρά και μεγάλη έκσταση».—Μάρκος 5:21-24, 35-42· βλέπε επίσης 1 Βασιλέων 17:17-24· 2 Βασιλέων 4:32-37.\n17 Για εκατομμύρια άτομα που κοιμούνται τώρα τον ύπνο του θανάτου, η ανάσταση θα σημάνει ζωή σε έναν ειρηνικό νέο κόσμο. Σκεφτείτε τι συγκινητική προοπτική διανοίγει αυτό για τον Τόμι και για τον επιχειρηματία που αναφέρθηκαν στην πρώτη ενότητα αυτού του βιβλιαρίου! Όταν ξυπνήσει ο Τόμι και επανέλθει στη ζωή στον Παράδεισο στη γη, θα είναι ο ίδιος Τόμι που γνώριζε η μητέρα του—αλλά χωρίς προβλήματα υγείας. Εκείνη θα μπορεί να τον αγγίξει, να τον πάρει στην αγκαλιά της και να του δείξει αγάπη. Παρόμοια, αντί να βρίσκεται παγιδευμένος σε ένα σχεδόν ατέρμονο κύκλο γεννήσεων, ο επιχειρηματίας από την Ινδία έχει τη θαυμαστή προοπτική να ανοίξει τα μάτια του στο νέο κόσμο του Θεού και να δει τους γιους του.\n18 Η γνώση της αλήθειας για την ψυχή, για το τι μας συμβαίνει όταν πεθαίνουμε, καθώς και για την ελπίδα της ανάστασης μπορεί να έχει βαθύτατη επίδραση και σε όσους ζουν τώρα. Ας δούμε πώς.\nΑν και η λέξη «ανάσταση» δεν απαντάται στις Εβραϊκές Γραφές, η ελπίδα της ανάστασης εκφράζεται ξεκάθαρα στα εδάφια Ιώβ 14:13, Δανιήλ 12:13 και Ωσηέ 13:14.


Είσαι έτοιμος/η; Κάνε το πρώτο βήμα για την καριέρα σου μαζί μας, στην Κύπρο ή την Ελλάδα, ανάπτυξε το ταλέντο σου και γίνε μέλος μιας εταιρείας που εμπνέει με τα προϊόντα της, επενδύει στους ανθρώπους της και προσφέρει μια επιτυχημένη σταδιοδρομία.\nΜέσα από το Graduate Trainee Program χτίζουμε το μέλλον δίνοντας τη δυνατότητα σε νέους σαν και εσένα να ξεκινήσουν την επαγγελματική τους πορεία στην καρδιά μιας δυναμικής εταιρείας. Περισσότεροι από 150 νέοι απόφοιτοι έχουν σταδιοδρομήσει στην εταιρεία μας στην Κύπρο και την Ελλάδα, αναλαμβάνοντας υψηλόβαθμες θέσεις.\nΟι Graduate Trainees που επιλέγονται να συμμετάσχουν στο πρόγραμμα εντάσσονται στη μεγάλη και δυνατή ομάδα μας σε Κύπρο και Ελλάδα, και διανύουν μαζί μας μία διετή διαδρομή πλούσια σε γνώση και επαγγελματική εμπειρία, αποκτώντας εξοικείωση με τη δραστηριότητα και τη συνολική λειτουργία μιας δυναμικής εταιρείας.\nΕίμαστε η κορυφαία ελληνική εταιρεία μη αλκοολούχων ποτών, με παραγωγική και εμπορική δραστηριότητα στη χώρα μας εδώ και 47 χρόνια.


Ανέλαβε τα καθήκοντά του ο νέος προϊστάμενος του αρχιεπισκοπικού ναού π. Νικόλαος Καρλούτσος - Anamniseis\nHome ΕΛΛΑΔΑ Ανέλαβε τα καθήκοντά του ο νέος προϊστάμενος του αρχιεπισκοπικού ναού π. Νικόλαος...\nΣτην αναμνηστική φωτογραφία διακρίνονται η πρόεδρος και το κοινοτικό συμβούλιο, ο π. Νικόλαος Καρλούτσος με την οικογένειά του και ο π. Σωτήριος Μιχαλάτος. Φωτογραφία: GOA / Δημήτρης Πανάγος.\nΝΕΑ ΥΟΡΚΗ. Με την παρουσία και την ευλογία του Αρχιεπισκόπου Αμερικής κ. Ελπιδοφόρου ανέλαβε τα νέα του καθήκοντα ως προϊστάμενος του Αρχιεπισκοπικού Ναού της Αγίας Τρίαδας, στο Μανχάτταν ο π. Νικόλαος Καρλούτσος.\nΟ νέος προϊστάμενος τέλεσε την πρώτη του λειτουργία την περασμένη Κυριακή 4 Οκτωβρίου. Στην Θ. Λειτουργία μαζί με τον π. Νικόλαο συμμετείχε και ο νεοχειροτονηθείς ιερέας Σωτήριος Μιχαλάτος.\nΟ Αρχιεπίσκοπος Ελπιδοφόρος στάθηκε στην διάρκεια της θείας λειτουργίας στο δεσποτικό, από όπου και απηύθυνε τις ευλογίες του και το κήρυγμά του.\nΣτο τέλος της Θ. Λειτουργίας, καλωσόρισε το νέο προιστάμενο και τόνισε ότι διαδέχεται έναν θαυμάσιο κληρικό τον π. Ιωάννη Βλάχο, ενώ υπογράμμισε ότι ο νέος προϊστάμενος αναλαμβάνει μια μεγάλη ευθύνη και διαθέτει όλα εκείνα τα προσόντα που χρειάζεται αυτή την στιγμή ο Καθεδρικός ναός.\nΟ κ. Ελπιδοφόρος επεσήμανε ακόμα ότι ο π. Νικόλαος έκανε την προσωπική του θυσία με το να αναλάβει την θέση αυτή, αφού έπρεπε να διακόψει την ηρεμία της πνευματικής και οικογενειακής του ζωή και…έρχεται να αναλάβει ένα ρίσκο.\nΝωρίτερα, κατά την διάρκεια του κηρύγματος στην αγγλική γλώσσα ο κ. Ελπιδοφόρος τόνισε ότι ο νέος προϊστάμενος καλείται να αναλάβει τον ρόλο του «χορηγού», ρόλο που διαπραγματεύονταν οι τραγωδίες στην αρχαιότητα.\nΣτιγμιότυπο από την Θεία Λειτουργία στον Αρχιεπισκοπικό Ναό της Αγίας Τριάδας στο Μανχάταν. Φωτογραφία: GOA / Δημήτρης Πανάγος.\n«Καλώς ήλθες π. Νικόλαε, Συγχαρητήρια, Άξιος και καλή διακονία», ευχήθηκε κλείνοντας την ομιλία του, ο κ. Ελπιδοφόρος.\nΟ νέος προϊστάμενος προτού λάβει τον λόγο, έσκυψε φίλησε την δεξιά και πήρε την ευχή του Αρχιεπισκόπου, ενώ την ίδια στιγμή ακούστηκε ένα δυνατό χειροκρότημα από την πλευρά των πιστών.\nΝέος πνευματικός δεσμός\nΑπαντώντας, ο νέος προϊστάμενος του Καθεδρικού, π. Νικόλαος Καρλούτσος επεσήμανε ότι έχουν περάσει δυο μήνες από την ημέρα που στάθηκε μπροστά στον Σεβασμιώτατο και ενημερώθηκε για την ανάληψη των νέων του καθηκόντων.\nΣήμερα, είπε, αναλαμβάνω έναν νέο πνευματικό δεσμό.\nΗ πρόεδρος του Καθεδρικού Στέλλα Παντελίδη, ενώ υποδέχεται τον Αρχιεπίσκοπο Αμερικής, κ. Ελπιδοφόρο. Φωτογραφία: GOA / Δημήτρης Πανάγος.\nΟ π. Νικόλαος με άκρα ταπεινότητα και εγκάρδια ευγνωμοσύνη εξέφρασε τις ευχαριστίες του προς τον Σεβασμιώτατο Αρχιεπίσκοπο για την εμπιστοσύνη που έδειξε στο προσωπό του και τον παρακάλεσε να μεταφέρει τις ευχαριστίες του και προς το Οικουμενικό Πατριαρχείο και τον Οικουμενικό Πατριάρχη κ. Βαρθολομαίο για την «πνευματική του ποδηγεσία», όπως ανέφερε.\nΣτην συνέχεια ο π. Νικόλαος αναφέρθηκε στις προκλήσεις που καλείται να αντιμετωπίσει, μεταξύ των οποίων θα είναι και η διατήρηση της ελληνικής γλώσσας, βασικό στοιχείο στην λειτουργία του Ημερησίου αλλά και του Απογευματινού Σχολείου του Καθεδρικού.\nΑμέσως μετά ο Αρχιεπίσκοπος κ. Ελπιδοφόρος κάλεσε το συμβούλιο του Καθεδρικού για μια αναμνηστική φωτογραφία καθώς επίσης και την οικογένεια του π. Νικόλαου, ο οποίος δέχθηκε τις ευχές των πιστών στους οποίους και μοίρασε το αντίδωρο.\nΑριστερά ο διάκονος Μιχαήλ Γιαβρής, οι ιεροψάλτες και ο Αρχιεπίσκοπος Αμερικής, κ. Ελπιδοφόρος. Φωτογραφία: GOA / Δημήτρης Πανάγος.\nΟ π. Σωτήριος Μιχαλάτος, αριστερά και ο π. Νικόλαος Καρλούτσος. Φωτογραφία: GOA / Δημήτρης Πανάγος.\nΟ νέος ιερατικός προϊστάμενος του Αρχιεπισκοπικού Ναού της Αγίας Τριάδας, π. Νικόλαος Καρλούτσος, αριστερά και ο π. Σωτήριος Μιχαλάτος. Φωτογραφία: GOA / Δημήτρης Πανάγος.\nΣτιγμιότυπο από την προφώνηση του π. Νικολάου Καρλούτσου. Φωτογραφία: GOA / Δημήτρης Πανάγος.\nΟ νέος ιερατικός προϊστάμενος του Αρχιεπισκοπικού Ναού της Αγίας Τριάδας στο Μανχάταν, π. Νικόλαος Καρλούτσος. Φωτογραφία: GOA / Δημήτρης Πανάγος.\nΟ Αρχιεπίσκοπος Αμερικής, κ. Ελπιδοφόρος σε μια αναμνηστική φωτογραφία με τον π. Νικόλαο Καρλούτσο και την οικογένειά του και τον π. Σωτήριος Μιχαλάτος. Φωτογραφία: GOA / Δημήτρης Πανάγος.\nΟ π. Νικόλαος Καρλούτσος, αριστερά, η πρόεδρος του Καθεδρικού Στέλλα Παντελίδη και ο π. Σωτήριος Μιχαλάτος. Φωτογραφία: GOA / Δημήτρης Πανάγος.\nPrevious articleΣτ. Πέτσας: Δεν θα πραγματοποιηθούν μαθητικές και στρατιωτικές παρελάσεις για την 28η Οκτωβρίου\nNext articleΕπαναπατρίστηκαν πέντε αρχαία ελληνικά νομίσματα\nStelios Tatsis October 6, 2020 At 9:35 pm\nΟ Παπά Νικόλας μπορεί να είναι ο\nκαλύτερος από όλους, όμως δεν παύει να είναι\nΗ θρησκευόμενη Ομογένεια μοιάζει σαν ένα\nμικρό χωριό που όλοι γνωρίζουν τα ρόδα…..\nκαι τα αγκάθια του χωριού .\nΌταν Ακουγόταν πως κάποιο Ρόδο έβγαινε\nμε την Άκανθo, όλοι στο χωριό μιλούσαν\nΚαι έλεγαν κρίμα το παιδί έμπλεξε με του\nαγκαθιού την κόρη, κακώς βέβαια αλλά αυτή\nείναι η κοινωνία, όσα καλά κι’αν κάνεις\nθυμάται την οικογενειακή ρετσινιά.\nΤόσα και τόσα ακούστηκαν και ελέχθησαν\nγι’αυτό το όνομα, όμως ο Μέγας…..Αρχιερεύς\nτα αγνόησε όλα και έκανε του κεφαλιού του,\nμετέθεσε έναν καταξιωμένο Ιερέα τον Πατέρα\nΙωάννη Βλάχο που έφερε την Ειρήνη στην\nπολυτάραχη κοινότα της Αγίας Τριάδας( Καθεδρικός Μανχάτταν ) και τοποθέτησε\nτον δικό του τοποτηρητή και επιβεβαίωσε\nαυτά που ακούγονται στα ομογενειακά στέκια\nότι η αλλαγή έγινε κατόπιν του Πατριαρχικού τοποτηρητή και Θείου του Παπανικόλα.\nlas familias volepsion.


Η μικρή απορρόφηση κονδυλίων ανησυχεί την υφυπουργό Ελ. Τσουρή | Chios News\nΑρχική Νέα Ελλάδα - Κόσμος Η μικρή απορρόφηση κονδυλίων ανησυχεί την υφυπουργό Ελ. Τσουρή\nΗ μικρή απορρόφηση κονδυλίων ανησυχεί την υφυπουργό Ελ. Τσουρή\n«Ουραγός εμφανίζεται η Χίος όσον αφορά την εκδήλωση ενδιαφέροντος στα ποικίλα ευρωπαϊκά προγράμματα ενίσχυσης – επιδότησης επενδυτικών σχεδίων. Η διαπίστωση ανήκει στην υφυπουργό Ελπίδα Τσουρή που απευθύνει το ύστατο κάλεσμα σ’ όλους τους εμπλεκόμενους με τον τουρισμό φορείς της Χίου, έτσι ώστε να συντονίζουν καλύτερα την δράση τους στην διάχυση της πληροφορίας και μέσω αυτής να υπάρξει καλύτερη προσέγγιση όσων έχουν την δυνατότητα να ανταποκριθούν στις προϋποθέσεις που θέτουν τα προγράμματα. Χαρακτηριστικό παράδειγμα της έλλειψης εκδήλωσης ενδιαφέροντος των Χιωτών για συμμετοχή, η ίδια η υφυπουργός αναφέρει το πρόγραμμα «Ανταγωνιστικότητα» του Υπ. Ανάπτυξης που κάνει δεκτές προτάσεις για ποιοτικό εκσυγχρονισμό μικρών τουριστικών μονάδων. Παρά το γεγονός ότι στη Χίο λειτουργούν δεκάδες τέτοιες που θα μπορούσαν να συμμετάσχουν το ποσοστό προτάσεων από τη Χίο είναι απογοητευτικό.\nΤο σχετικό θπεμα φιλοξενείται στην εφημερίδα ΠΟΛΙΤΗΣ της περασμένης Παρασκευής όπου φιλοξενείται η σχετική δήλωση της κας Τσουρή. Σύμφωνα με τα στοιχεία που παρουσιάζει η χιώτισσα υφυπουργός:\n“Συγκεκριμένα από τις 108 προτάσεις που συμμετείχαν στον Α΄ κύκλο αξιολόγησης μόλις οι δέκα προήλθαν από το νησί μας και από αυτές αντέχουν ακόμη στο Β΄ κύκλο μόλις οι δύο σε σύνολο σαράντα. Ανάλογη εικόνα επικρατεί και στα Ολοκληρωμένα Προγράμματα Αγροτικής Ανάπτυξης που χρηματοδοτούνται από το ΠΕΠ Βορ. Αιγαίου αλλά και το Υπ. Γεωργίας. Στόχος του προγράμματος αυτού είναι η ανάπτυξη μορφών εναλλακτικού τουρισμού (π.χ. αγροτοτουρισμός, οικοτουρισμός κ.α.), αλλά παρά το γεγονός ότι όλοι προσβλέπουν στα πλεονεκτήματα του, λίγοι είναι αυτοί που φροντίζουν να αναπτύξουν τέτοιου είδους -επιδοτούμενες- δραστηριότητες.\nΧαρακτηριστικά η υφυπουργός σημειώνει:\n«Η Ευρωπαϊκή και ελληνική εμπειρία αποδεικνύει ότι η ανάπτυξη εναλλακτικών μορφών τουρισμού είναι συμβατή με την φυσιογνωμία και το περιβάλλον του τόπου μας». Παρά όμως το γεγονός ότι «αποδέκτες των ενισχύσεων μπορεί να είναι κατά περίπτωση, φυσικά πρόσωπα (γεωργοί και μη) ΟΤΑ, δημοτικές επιχειρήσεις, Πολιτιστικοί φορείς» λίγοι είναι αυτοί που κατέθεσαν προτάσεις. Και συνεχίζει η υφυπουργός:\n«Η εκτίμηση που υπάρχει είναι ότι έχει παρατηρηθεί ελλιπής ενημέρωση των ενδιαφερομένων σε τοπικό επίπεδο. Γι αυτό και είναι αναγκαία, κατά την άποψη μου, η ένταση της προσπάθειας τόσο για την ενημέρωση όσο και για την υποστήριξη των συμπολιτών μας που ενδιαφέρονται να συντάξουν και να καταθέσουν ανάλογες προτάσεις.\nΑπευθύνομαι σε σας, ως υπεύθυνους φορείς της τοπικής κοινωνίας, οι οποίοι εμπλέκονται ποικιλοτρόπως στην προσπάθεια για την τουριστική ανάπτυξη του Νομού, προκειμένου να σας ενημερώσω για το θέμα, και να επισημάνω την ανάγκη συνολικής ενεργοποίησης των φορέων της Χίου.\nΘα ήθελα τέλος, να σας διαβεβαιώσω, ότι θα στηρίξω, με όποιον τρόπο είναι αναγκαίος, οποιαδήποτε σχετική πρωτοβουλία αναλάβετε», καταλήγει.


Εξωγενής διόρθωση στο ελληνικό χρηματιστήριο και πιέσεις σε τράπεζες και blue chips\nΣτις 896,04 μονάδες έκλεισε ο Γενικός Δείκτης με υποχώρηση 1,11%\nΜε πιέσεις και πάλι στις τραπεζικές μετοχές και στα μη χρηματοοικονομικά blue chips από πωλητές ξένους επενδυτές και αρκετούς εγχώριους ιδιώτες, το ελληνικό χρηματιστήριο κινήθηκε πτωτικά επηρεασμένο ιδιαίτερα από την διεθνή διόρθωση που ξεκίνησε από τις ΗΠΑ για να επηρεάσει και τις ευρωπαικές αγορές.\nΗ στήριξη των 890 μονάδων λειτούργησε, οι πωλήσεις περιορίστηκαν απ' ότι φάνηκε και από τους όγκους συναλλαγών και ο Γενικός Δείκτης παρέμεινε κοντά στις 900 μονάδες. Βέβαια, η σημερινή διόρθωση έγινε με εντελώς διαφορετικούς λόγους απ' ότι η διόρθωση στις ξένες αγορές. Οι μεγάλες αγορές στις ΗΠΑ και στην Ευρώπη κινούνται σε ιστορικά υψηλά, ενώ το ελληνικό χρηματιστήριο αγκομαχούσε να φτάσει στα επίπεδα του τέλους του 2019. Συνεπώς έχει κάθε λόγο να δείχνει αντοχές στις προθέσεις των πωλητών.\nΟ Γενικός Δείκτης έκλεισε τελικά στις 896,04 μονάδες με υποχώρηση 1,11%. Η αξία συναλλαγών διαμορφώθηκε στα 87,1 εκατ. Ευρώ, αρκετά μειωμένη σε σχέση με τις προηγούμενες συνεδριάσεις. Οι μετοχές που κινήθηκαν ανοδικά ήταν 42 και πτωτικά 70\nΟ δείκτης FTSE Large Cap υποχώρησε κατά 1,35% και ο FTSE Mid Cap αυξήθηκε οριακά κατά 0,05% εξαιτίας ανόδου μεμονωμένων τίτλων όπως η AVAX, τα Πλαστικά Θράκης, η Attica Bank.\nΣτους επιμέρους κλαδικούς δείκτες, τη μεγαλύτερη άνοδο είχε ο κλάδος Υγείας (1,9%) λόγω Ιατρικού Αθηνών και την μεγαλύτερη υποχώρηση οι κλάδοι των Ταξιδιών-Αναψυχής (-1,99%), Πετρελαίου (-1,85%), Πρώτων Υλών (-1,73%) και οι Τράπεζες (-1,52%) με εξαίρεση την Τράπεζα Αττικής που αυξήθηκε κατά 20% περίπου και την Τράπεζα Πειραιώς με οριακή άνοδο.\nΗ αυριανή (Τετάρτης) συνεδρίαση θα είναι ενδεικτική της βραχυπρόθεσμης τάσης για το ελληνικό χρηματιστήριο. Εάν επιστρέψει ο Γενικός Δείκτης πάνω ή πέριξ των 900 μονάδων η σημερινή διόρθωση θα είναι μία 'παρένθεση' στο θετικό momentum. Αν όμως επιστρέψει ο Γενικός Δείκτης προς τις 890 ή και κάτω απ' αυτές τότε θα έχουμε αλλαγή βραχυπρόθεσμης τάσης.\nΔιόρθωση σε ΗΠΑ και Ευρώπη\nΉδη από την προηγούμενη εβδομάδα, οι διάφοροι χρηματοοικονομικοί οίκοι 'κτυπούσαν τα καμπανάκια' μιας επικείμενης διόρθωσης της χρηματιστηριακής υπερβολής στους τεχνολογικούς κλάδους. Οι πωλήσεις είχαν αρχίσει από την Παρασκευή και συνεχίστηκαν σε Αμερική και Ευρώπη σήμερα. Οι αποτιμήσεις των μετοχών τεχνολογίας στο εξωτερικό και το προηγούμενο ράλι (2020 και α' τρίμηνο 2021) επέτρεψαν σε θεσμικούς επενδυτές και επενδυτικούς ομίλους να προχωρήσουν σε αποκόμιση κερδών και σε μία σταδιακή 'αποθέρμανση' των χρηματιστηρίων. Ενδεχομένως εκτός από τις μετοχές τεχνολογίας πουλήθηκαν και μετοχές τραπεζών και ενέργειας που είχαν δώσει σημαντικά κέρδη. Χθες, ο Dow Jones ξεπέρασε ενδοσυνεδριακά τις 35.000 μονάδες αλλά δεν κατάφερε να σταθεροποιηθεί και έκλεισε με απώλειες προς τις 34.800. Οι σημερινές ρευστοποιήσεις τον φέρνουν προς τις 34.200 μονάδες (με απώλειες περίπου 400 μονάδες στα μισά της συνεδρίασης) και τον S&P 500 προς τις 4.100 μονάδες επίπεδα που παρά τις πιέσεις παραμένουν υψηλά. Στην Ευρώπη, ο DAX συνέχισε να διολισθαίνει μεν αλλά παραμένει πάνω από τις 15.000 μονάδες, ο CAC στο Παρίσι δοκιμάζει τις αντοχές των 6.000 μονάδων ενώ και οι υπόλοιπες μεγάλες ευρωπαικές αγορές (Άμστερνταμ, Μιλάνο, Μαδρίτη) συνεχίζουν να πιέζονται.


ΟΜΟΛΟΓΙΑ ΠΙΣΤΕΩΣ: Κάλλιστος Καταφυγιώτης: "Περί της ενώσεως με το Θεό και του θεωρητικού βίου - μέρος 4ο (κεφ. 81-85)"\nΓιατί, κατά τη Γραφή, η σοφία θα φωτίσει το πρόσωπο του ανθρώπου(Εκκλ. 8, 1). Θα φωτίσει, για να μεταβεί εύκολα από την αίσθηση στη νόηση και να μεταβεί από τα αισθητά στα νοητά και θεία θεάματα και να δει τα απόρρητα με νοερή αποκάλυψη· θα φωτίσει, για να θεωρήσει εποπτικά και να φανταστεί με τρόπο ενοειδή τον υπερούσιο Θεό. Στ' αλήθεια, είναι μακάριος ο άνθρωπος που θα τον παιδαγωγήσεις, Κύριε, και θα τον διδάξεις με το νόμο Σου(Ψαλμ. 93, 12).\nΓιατί αληθινά σοφός είναι εκείνος που φτάνει στην πίστη με την παιδαγωγία και διδάσκεται τα απόρρητα του Θεού με τη διδασκαλία του Πνεύματος. Είναι αλήθεια μεγάλο πράγμα ο σοφός που πορεύεται με την πίστη μέσα σε μιά υπερφυσική ένωση και κοινωνία του Πνεύματος, αφού πράγματι, όπως είπε κάποιος, τρία είναι τα ασύλληπτα· ο Θεός, ο Άγγελος και ο φιλόσοφος άνθρωπος. Έτσι και αυτός είναι άλλος, παράδοξος άγγελος πάνω στη γη, επόπτης οπωσδήποτε της ορατής κτίσεως και γνήσιος μύστης των θείων ακτίστων ενεργειών του Θεού, είτε προτιμά κανείς να πει δωρεών του Θεού, συλλαμβάνοντας κάπως και αυτό το αθέατο με κάθε τρόπο και φτάνοντας με μια άμεση προσέγγιση, κατά μίμηση των Αγγέλων, στην επίγνωση του Θεού.\nΑλλά αφού είπαμε τόσα περί θεωρητικού, πρέπει τώρα να πούμε και περί θεωρίας και να την προβάλομε ξεχωριστά και να θρέψομε, ας πούμε, το λογιστικό του σοβαρού ακροατή. Πρέπει να πούμε και να μην οκνήσομε καθόλου. Αυτό διατάζει ο Θεός σε όλα τα λογικά όντα, να μεταδίδουν δηλαδή χωρίς φθόνο στους κατώτερους και να δέχονται ευλαβώς από τους ανώτερους, όσο μπορούν, τη θεία έλλαμψη και τα νοητά πράγματα· ενώ με αυτούς που είναι στην ίδια τάξη να συναναστρέφονται αδελφικά δίχως επίδειξη και να συνομιλούν περί των νοητών και του Θεού.\nΚαι ο θείος Μάξιμος: «Η νοητή μορφή της θείας Γραφής μεταμορφώνει τους γνωστικούς με τη σοφία και τους οδηγεί στη θέωση καθώς, με τη μεταμόρφωση μέσα τους του λόγου, αυτοί αντανακλούν με ακάλυπτο πρόσωπο τη λαμπρότητα του Κυρίου(Β΄ Κορ. 3, 18)». Ο θεωρητικός βίος λοιπόν έχει ανάγκη από αυτά τα τρία, όπως προείπα· πίστη, μετοχή του Πνεύματος και γνώση της σοφίας, με τη δύναμη του Ιησού Χριστού του Κυρίου μας.\n82. Ο θεωρητικός βίος, με τη βοήθεια του ζωοποιού Πνεύματος, γεμίζει μυστικά το θεωρό από πολλά και αξιοθαύμαστα νοητά θεάματα. Όχι βέβαια την ίδια στιγμή, ούτε όλα μαζί, αλλά με τον καιρό και μετά από μακρά ζωή φιλοσοφίας, επίσης και με κάποια τάξη και σαν κλιμακωτά. Και άλλοτε θα τον άκουγες να λέει, καθώς θεωρεί μέσα στην περίσσεια της ησυχίας και τη φυγή από όλα, πλην του Θεού: «Εγώ θα είμαι στη μόνωση ώσπου να φύγω»(Ψαλμ. 140, 10). Άλλοτε πάλι, για τη στροφή προς τη γνώση των όντων, να λέει: «Πόσο μεγαλειώδη είναι τα έργα Σου, Κύριε· όλα με σοφία τα δημιούργησες»!(Ψαλμ. 103, 24). Και: «Η οσμή των ενδυμάτων Σου είναι σαν οσμή αγρού γεμάτου, Κύριε, που Εσύ ευλόγησες»(Γεν. 27, 27).\nΣε άλλες περιπτώσεις, καθώς οι θεατές υψώνονται στην υπερούσια όραση, τους κάνει να υμνούν λέγοντας: «Συ Κύριε, είσαι ύψιστος στον αιώνα και το όνομά Σου μνημονεύεται από γενεά σε γενεά· έχεις αποδειχθεί ασύγκριτα ανώτερος από κάθε άλλο νομιζόμενο θεό»(Ψαλμ. 101, 13· 96, 9). Άλλοτε, τους κάνει να διακηρύσσουν με έντονη αποφατική έκφραση: «Δεν υπάρχει όμοιός Σου, Κύριε, ανάμεσα στους ψευδοθεούς, δεν υπάρχει κανείς με έργα σαν τα δικά Σου»(Ψαλμ. 85, 8).\nΚάποτε κάνει το νου να σταθεί θαυμαστά στην προσωπική θέα της Τριάδος· άλλοτε τον απασχολεί έκπληκτο στη θεωρία του Ιησού και της ένσαρκης οικονομίας Του και των θαυμαστών μυστηρίων που την ακολουθούν. Αλλά και τότε, ύστερα από τα πολλά και μακάρια θεάματα, δεν τον εγκαταλείπει στη θεωρία, αν δεν τον εισαγάγει φωτισμένο και σε αυτούς ακόμα τους κόλπους του Θεού με παράδοξο τρόπο —τί εξαίσια χάρη!—, σε μιά αληθινή κατάπαυση και ανέκφραστη ανάπαυση και υπερφυσική πνευματική τρυφή, για να μην πω μέθη, των αγαθών του Θεού και σε υψηλότερη έκσταση.\nΑπό εδώ βρήκε είσοδο η πάνδεινη πλάνη των νοητών και της ίδιας της θεολογίας, πολύ κακώς, γιατί δεν προέρχονται από καρδιά στην οποία ενεργεί το φωτιστικό Πνεύμα, στο οποίο βρίσκεται η ενοειδής και αμετάβλητη αλήθεια της θεολογίας γενικά. Γιατί σε καρδιά όπου δεν είναι παρούσα φανερά και αστείρευτα η ζωοποιός και φωτιστική δύναμη και ενέργεια του Πνεύματος, είτε πνέοντας θέλει κανείς να πει, είτε ρέοντας, εκεί δεν υπάρχει νοερή ένωση, αλλά μάλλον διαίρεση· ούτε δύναμη και στάση, αλλά αδυναμία και μεταβλητότητα· ούτε επίσης φως και όραση της αλήθειας, αλλά μάλλον σκότος και τυχαία πλάσματα της φαντασίας και γενικά οδός πλάνης και αλογίας.\nΓιατί, κατά τους Πατέρες, από τρεις τάξεις ή οδούς μπορεί να περάσει ο νους, δηλαδή τη φυσική, την υπερφυσική και την παρά φύση. Όταν ο νους θεωρεί κάποιο νοητό μέσα σ' ένα υποκείμενο, τότε βλέπει κατά φύση, αλλ' όμως με υπερφυσική ενέργεια του Πνεύματος. Όταν βλέπει υποστατικά και όχι σε υποκείμενο, π.χ. δαίμονα τυχόν ή Άγγελο, αν ο νους εχει γίνει ένα ειρηνικά και η λάμψη του Πνεύματος αναρριπίζεται εντονότερη, τότε βλέπει υπερφυσικά και συνεπώς χωρίς πλάνη· αν όμως βλέποντας τα ορατά ο νους διαιρείται και σκοτεινιάζει και σβήνει η ζωοποιός δύναμη, τότε βλέπει παρά φύση κι εκείνη η όραση είναι της πλάνης.\n85. Μερικοί προσπαθούν, και πράττουν πολύ καλά, να θεραπεύσουν τη φλόγωση των παθών τους με την ουράνια δροσιά της χάρης· γι' αυτούς έχει γραφεί: «Η δροσιά που μας στέλνεις Εσύ είναι η θεραπεία μας»(Ησ. 26, 19). Σε άλλους πάλι, αυτή η δροσιά, ενωμένη με κάπως μεγαλύτερη θεία βοήθεια, μεταβάλλεται σε μάννα και σαν άλλο σιτάρι γίνεται ψωμί, καθώς αλέθεται με την ταπείνωση της καρδιάς και πλάθεται με το νερό των δακρύων και ψήνεται στη φωτιά της πνευματικής γνώσεως.\n(πηγή: Φιλοκαλία των Ιερών Νηπτικών, μεταφρ. Αντώνιος Γαλίτης, εκδ. Το περιβόλι της Παναγίας, 1986, ε΄τόμος, σελ. 264-272).\nΑναρτήθηκε από D στις 11:15 π.μ.


Προβολή του ντοκιμαντέρ “Η σιωπή της Μικράς Ασίας” – Παραθυρο\nΠροβολή του ντοκιμαντέρ “Η σιωπή ...\nΤην ερχόμενη Δευτέρα 23 Οκτωβρίου στο Cine Studio, στο Πανεπιστήμιο Λευκωσίας στην Έγκωμη, προβάλλεται το ιστορικό ερευνητικό ντοκιμαντέρ της Ελληνίδας δημοσιογράφου, ερευνήτριας και σκηνοθέτιδας Ελένης Κωνσταντινίδου, “Η Σιωπή της Μικράς Ασίας”.\nΜέσα από το ντοκιμαντέρ παρακολουθεί και καταγράφει τις Εθνολογικές, Κοινωνιολογικές και Πολιτισμικές μεταβολές των κατοίκων της περιοχής στο πέρασμα του χρόνου. Διασχίζοντας την κλασική περίοδο και ταξιδεύοντας στην ανατολική πλευρά του Αιγαίου, περνάει διαμέσου της Ελληνιστικής περιόδου, και εξετάζει τη δυναμική παρουσία και συνέχεια του Ελληνισμού. Στέκει με προσοχή στους λόγους της ανόδου αλλά και πτώσης της πιο λαμπρής Αυτοκρατορίας στον κόσμο, της Βυζαντινής, και ερμηνεύει την εξάπλωση των Οθωμανών προς τη Δύση. Εκεί, διασχίζει μια περίοδο τεσσάρων αιώνων υποταγής και εξισλαμισμού των Εθνών της αυτοκρατορίας, για να εισέλθει στον Α’ Π. Πόλεμο και την έκρηξη των λαών για ελευθερία.\nΤέλος, μετά τις οδυνηρές συνέπειες του αποτελέσματος του πολέμου αυτού, ασχολείται σε βάθος με τη σύσταση αλλά και την πορεία του νεοσυσταθέντος κράτους που δημιουργήθηκε στην περιοχή της Μ. Ασίας, την σημερινή Τουρκία, φτάνοντας σταδιακά στα πρόσφατα γεγονότα στο Πάρκο Γκεζί. Συνοψίζει με την καταπάτηση των ανθρωπίνων δικαιωμάτων από την εξουσία και κλείνει το ταξίδι αυτό με τα ερωτήματα που εγείρονται σχετικά με το ρόλο της Τουρκίας στην εύφλεκτη περιοχή της Μέσης Ανατολής, αλλά και θέτοντας ερωτήματα για το μέλλον της ίδιας της χώρας…\nΗ δημοσιογράφος/ερενήτρια και σκηνοθέτιδα του ντοκιμαντέρ, Ελένη Κωνσταντινίδου αναφέρει σχετικά:\n“Η εποχή που ζούμε, είναι κατά τη γνώμη μου εξαιρετικά κρίσιμη για τον Ελληνισμό. Πέρασαν μόλις 100 χρόνια από τον Α’ Παγκόσμιο Πόλεμο, ο οποίος καθόρισε εν πολλοίς και την τύχη της Μ. Ασίας. Ωστόσο, μοιάζει σαν να βρισκόμαστε στο ίδιο ακριβώς σημείο. Το λέγω αυτό γιατί όπως αντιλαμβάνεστε, φαίνεται πως έχει και πάλι αποφασιστεί η αναδιαμόρφωση της περιοχής της Μέσης Ανατολής, που ίσως συμπεριλαμβάνει και την Τουρκία. Μετά από μακροχρόνια έρευνα, κατέληξα στο σημείο να αποδεχτώ πλέον, ότι το 1922 δεν εκπατρίστηκε το σύνολο των Ελλήνων. Καθημερινά βγαίνουν στην επιφάνεια πληροφορίες πολιτών που αναζητούν τις ρίζες τους. Επιστήμονες απόλο τον κόσμο και έγγραφα που για πολλά χρόνια ήταν κρυμμένα, αποδεικνύουν, τον βάσιμο πλέον ισχυρισμό ότι το μεγαλύτερο ποσοστό των κατοίκων της Τουρκίας βρίσκονται στην ίδια περιοχή για χιλιάδες χρόνια! Γνωρίζουμε όλοι την προσφορά και την αξία της περιοχής της Μ. Ασίας όχι μόνο για εμάς τους Έλληνες, αλλά για ολόκληρο τον κόσμο. Όπως είναι γνωστό από την Ιστορία, η περιοχή αυτή που κατοικήθηκε από Ελληνικά φύλα από το 1500 π.Χ. ακόμη, απετέλεσε το Λίκνο της Επιστήμης και έθεσε τα θεμέλια για τη γέννηση της Δημοκρατίας στην Αθήνα και την ανάδυση του Δυτικού Πολιτισμού. Καθώς επίσης απετέλεσε την αρχή για τη διάδοση του Χριστιανισμού στον κόσμο.”\nΣτο ντοκιμαντέρ εμφανίζονται οι πιο κάτω αξιόλογοι ακαδημαϊκοί και ιστορικοί οι οποίοι αναφέρουν σχετικά:\nΝίκος Καραπιδάκης, Καθηγ. Μεσαιωνικής Ιστορίας: Το Βυζάντιο γεννήθηκε μέσα από την θρησκευτική επανάσταση. Πρόκειται για την άμεση συνέχεια της ελληνο-ορθόδοξης ανατολής, αλλά και τη συνέχεια της ελληνιστικής περιόδου. Σύμφωνα δε με το πρόσφατο βιβλίο του Πόλ Βέιν, Ρωμαϊκό, χωρίς το Ελληνικό δεν υπάρχει. Οι συνέπειες της Δύσης από τη μεταφορά της αυτοκρατορίας στην Ανατολή, ήταν μεγάλες. Όλος ο πλούτος της αρχαίας ελληνικής γραμματείας πέρασε στα χέρια της «Νέας Ρώμης». Ώσπου, ήρθαν οι Σταυροφορίες, και προετοίμασαν την κατάλυση της πιο λαμπρής Αυτοκρατορίας….\nΜαρία Παπαθανασίου, Ομότ. Καθηγ. ΕΚΠΑ: Εμπορικές, οικονομικές και διερευνητικές οι μεταναστευτικές εγκαταστάσεις των Ελλήνων στην περιοχή της Μ. Ασίας όπου με νεότερες έρευνες, υπολογίζονται γύρω στο 1500 π.Χ. Η Αργοναυτική Εκστρατεία, το Χρυσόμαλλο Δέρας, η ανακάλυψη χρυσού στον Πακτωλό ποταμό, δεν κινούνται πια στη σφαίρα της φαντασίας και του μύθου, αλλά ήταν γεγονότα που συνέβησαν στο πλαίσιο της ανάπτυξης και δυναμικής παρουσίας των Ελληνικών φύλων στην περιοχή αυτή(Αιολείς, Ίωνες, Δωριείς).Οι ιδέες γεννιόντουσαν, ταξίδευαν και μεταφέρονταν στις ακμάζουσες αποικίες της Μεσογείου όπου άκμασαν η Τέχνη και η Επιστήμη.\nΜουράτ Μπελγκέ, Ακαδημαϊκός: Νομάδες ήρθαν από τα βάθη της ανατολής με σκοπό να κατακτήσουν και να εγκατασταθούν στην περιοχή όπου εξαπλωνόταν η Βυζαντινή Αυτοκρατορία. Όμως εκεί, ήδη υπήρχαν άλλοι, για πολλά χρόνια. Τελικά νίκησαν, γιατί ήταν συνηθισμένοι να πολεμούν… Τώρα, έπρεπε να προσαρμοστούν και να μάθουν από τον πολιτισμό των άλλων. Έτσι, επιτυγχάνεται μια στρατιωτική νίκη αλλά και μια πολιτιστική. Είναι ο νόμος της φύσης. Όταν κάτι φθίνει, κάτι άλλο έρχεται να το αντικαταστήσει…\nΕντχέμ Ελντέμ, Καθηγ. Αρχαιολογίας: Η Ανατολία αλλάζει, οι άνθρωποι όμως παραμένουν οι ίδιοι…Η Οθωμανική αυτοκρατορία δεν ενδιαφέρεται για πολιτιστική επικράτηση. Είναι σαν ένα σφουγγάρι που απορροφά οτιδήποτε και το μετατρέπει σε δύναμη. Μέχρι το 16ο αιώνα η επίσημη γλώσσα της αυτοκρατορίας ήταν η Ελληνική… Στη σύγχρονη Τουρκία είναι εμφανής πλέον η διαμάχη που υπάρχει μεταξύ των λευκών Τούρκων και των «άλλων»…Η Τουρκία επιστρέφει και πάλι σε ένα αυταρχικό καθεστώς που δημιουργεί πρόβλημα σε όλα τα επίπεδα…\nΒαγγέλης Κεχριώτης, Καθηγ. Ιστορίας: Με το ξέσπασμα του Α΄ Π.Π. η Οθωμανική Αυτοκρατορία, αυτό που θεωρεί ως κίνδυνο, είναι η ύπαρξη χριστιανικών πληθυσμών και ειδικά ελληνοορθόδοξων, σε περιοχές που θεωρεί ευαίσθητες, όπως είναι τα δυτικά παράλια. Αυτό που συνέβη τελικά ήταν να απαλλαγεί μια τεράστια γεωγραφική περιοχή από έναν πληθυσμό, που ανά πάσαν στιγμή μπορούσε να δημιουργήσει πρόβλημα…\nΒιογραφικό της δημιουργου του ντοκιμαντέρ:\nΗ Ελένη Κωνσταντινίδου είναι δημοσιογράφος, ειδικευμένη στο διπλωματικό ρεπορτάζ και σε θέματα Απόδημου Ελληνισμού. Σπούδασε ΜΜΕ και δημοσιογραφία.\nΑπό το 1995 ξεκίνησε να εργάζεται στο Δορυφορικό πρόγραμμα της ΕΡΤ, σε εκπομπές που ενδιαφέρουν τον Απόδημο Ελληνισμό.\nΉταν Σύμβουλος Επικοινωνίας της Τράπεζας Κύπρου στο καινοτόμο εκπαιδευτικό πρόγραμμα «Οίκαδε», που αφορούσε τα ελληνόπουλα του εξωτερικού.\nΕργάστηκε ως υπεύθυνη του Γραφείου Τύπου του ΥΦΥΠΕΞ, αρμόδιου υπουργού των Ελλήνων ανά τον κόσμο.\nΉταν η πρώτη Ελληνίδα δημοσιογράφος που επισκέφτηκε την Ίμβρο τον Αύγουστο του 1996 και κάλυψε τη συναυλία του Γ. Νταλάρα απ΄όπου υπάρχει και η εκπομπή «Οδοιπορικό στις Χαμένες Πατρίδες- Ίμβρος».\nΤα τελευταία χρόνια ασχολείται με την έρευνα και το ντοκιμαντέρ.\nΠληροφοριές για την εκδήλωση:\nΟργανωτής: ΣΥΝΔΕΣΜΟΣ ΜΙΚΡΑΣΙΑΤΩΝ ΚΥΠΡΟΥ\nΧορηγός: ΙΔΡΥΜΑ ΑΝΑΣΤΑΣΗ ΚΑΙ ΕΥΦΡΟΣΥΝΗΣ ΤΟΣΟΥΝΟΓΛΟΥ\nΠαραγωγή-σκηνοθεσία: ΕΛΕΝΗ ΚΩΝΣΤΑΝΤΙΝΙΔΟΥ\nΔιεθνής Διανομή:ΤΕΤΡΑΚΤΥΣ ΦΙΛΜΣ\nΧώρος εκδήλωσης:CINE STUDIO, ΠΑΝ. ΛΕΥΚΩΣΙΑΣ, ΕΓΚΩΜΗ\nΧρόνος εκδήλωσης ΔΕΥΤΕΡΑ 23/10 ΣΤΙΣ 9 μ.μ.\nΜετά την προβολή το κοινό θα έχει την ευκαιρία να συζητήσουν το θέμα του ντοκιμαντέρ και τις σύγχρονες εξελίξεις στην περιοχή της Μικράς Ασίας με την σκηνοθέτιδα και τον Διεθνολόγο δρ. Ζήνωνα Τζιάρρα.\nΟλοκληρώθηκε στις αρχές του 2015 η κινηματογραφική ταινία μεγάλου μήκους ΜΕΛΟΣ ΟΙΚΟΓΕΝΕΙΑΣ σε σενάριο ...